Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: kábeltelevízió előfizetőinek való egyidejű közvetítésére. A személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.) 2. § 6. pontja értelmében az adat bárki számára
Paragraph Index: 1737

kábeltelevízió előfizetőinek való egyidejű közvetítésére. A személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.) 2. § 6. pontja értelmében az adat bárki számára hozzáférhetővé tétele nyilvánosságra hozatal, mely az Avtv. 2. § 4. pontja szerint adatkezelésnek minősül. Az ülésen elhangzottak egyidejű közvetítésére, az adatok ilyen módon való nyilvánosságra hozatalára az Ötv. nyilvánvalóan felhatalmazást ad. Külön megvizsgálandó azonban, hogy e felhatalmazás kiterjed-e kép- és hangfelvételek készítésre, tekintettel arra, hogy az nem nyilvánosságra hozatal, hanem adatfelvétel és adattárolás, továbbá az adatok tárolása és nyilvánosságra hozatala a nyilvános ülés befejeztét követően történik. [...] Az Avtv. 3. § (1) bekezdése szerint személyes adat akkor kezelhető, ha ahhoz az érintett hozzájárul, vagy azt törvény vagy — törvény felhatalmazása alapján, az abban meghatározott körben — helyi önkormányzat rendelete elrendeli. Az Ötv. az ülésen történtek rögzítésére a jegyzőkönyvezést írja elő, az ennél bővebb személyesadat-tartalmú kép-, illetve hangfelvétel készítését nem rendeli el. E tárgykörben tudomásom szerint önkormányzati rendeletalkotási felhatalmazás 2000/88/II. szám sincs. A kép- és hangfelvétel készítésére az ülésen jelenlévők hozzájárulása természetesen jogalapot teremthet, továbbra is megválaszolandó azonban, hogy készíthető-e kép- és hangfelvétel az ülésről az érintettek hozzájárulása nélkül? Ezzel kapcsolatban figyelembe kell venni az Avtv. 3. § (4) bekezdését, mely szerint az érintett (személyes adatainak nyilvánosságra hozatalához való) hozzájárulását megadottnak kell tekinteni az érintett közszereplése során általa közölt vagy a nyilvánosságra hozatal céljából általa átadott adatok tekintetében. Úgy vélem, hogy az idézett törvényhely helyes értelmezése szerint nemcsak az azonnali, egyidejű nyilvánosságra hozatalhoz való hozzájárulást kell megadottnak tekinteni, hanem azt is, hogy az adatokat felvegyék, és a későbbi nyilvánosságra hozatalig tárolják. A nyilvános önkormányzati ülésen való megszólalás közszereplés, ezért aki az ilyen ülésen felszólal, az az Avtv. idézett szabálya szerint tudomásul veszi, hogy amit elmond, az azonnal nyilvánosságra kerül, továbbá az adatokat felvehetik, tárolhatják, és később nyilvánosságra hozhatják. A kép- és hangfelvételek későbbi nyilvánosságra hozatalának jogszerűségét támasztja alá az Avtv. 19. §-ának

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes